একেবারে শুরুর দিকে এই প্রকল্পে ছিল "ইম্যাকস নামে একটি টেক্সট এডিটর। Lisp নামের প্রোগ্রামিং ভাষায় এডিটরে কমান্ড ব্যবহার করতে হত, এর সাথে ছিল সোর্স লেভেলের ডিবাগার, একটি yacc-কম্পিটেবল পার্সার জেনারেটর এবং একটি লিংকার"। এর সাথে একটি কার্নেল ছিল, যদিও সেই সময় এটি পূর্ণাঙ্গ ছিল না। পরবর্তীতে কার্নেল এবং কম্পাইলার সম্পূর্ণ হওয়ার পর প্রোগ্রাম ডেভলপমেন্টের কাজে গ্নু ব্যবহার করা শুরু হয়। এর মূল লক্ষ্য ছিল ইউনিক্স সিস্টেমের মত বিভিন্ন কাজেএ ব্যবহার উপযোগী অ্যাপলিকেশন তৈরী করা। গ্নু ইউনিক্স সিস্টেমের অ্যাপলিকেশনসমূহ চালাতে পারতো যদিও এটি বিশেষ উল্লেখযোগ্য হিসাবে চিহ্নিত করা হত না। পরবর্তীতে গ্নুতে আরও বিশেষ ধরনের কিছু বৈশিষ্ট সংযোজন করা হয় এর মধ্যে রয়েছে বড় আকারের ফাইলের নাম ব্যবহার, ফাইল সংস্করণ নম্বর ব্যবহার, এবং ক্র্যাশ করে না এমন ফাইল সিস্টেম ইত্যাদি। গ্নু মেনিফেস্টো লেখা হয়েছিল অন্যদের সহায়তা পেতে এবং সকলে সম্পৃক্ততার সুযোগ সৃষ্টি করে দিতে। প্রোগ্রামারদের তাদের পছন্দের অংশে অংশগ্রহণের জন্য উৎসাহিত করা হত। যেকেউ এই প্রকল্পে অর্থ অনুদান, কম্পিউটার যন্ত্রাংশ দান অথবা নিজের অবসর সময়ে কোড লিখে সহায়তা করেছেন।

প্রকল্পের মূল উদ্দেশ্য
কপিলেফ্ট
ফ্রি সফটওয়্যার
দর্শন এবং কার্যক্রম